
Referat fra møde i Mosbjerg - Tolne Landsbyråd
tirsdag den 17. april 2018 kl. 19.30 
i Mosbjerg Sognegård.

Dagsorden
1. Godkendelse af referat fra 23. januar 2018
2. Godkendelse af dagsorden
3. Meddelelser fra formand og næstformand
4. Sager til orientering
· Vendsyssel Friskole/Børnehus
· Opgaver til Landsbypedellen
· Et aktivt Nærområde
· Julefesten 2017
· Ældre/seniortræf 2018
· Sankthansfest 2018
5.  Meddelelser fra udvalg og rådsmedlemmer
6. Regnskab
7. Mødekalender 
8. Eventuelt.

Til stede
Kirsten Walther		Formand
Frank Petersen		Løsgænger
Bitten Petersen		Næstformand
Allan Nielsen		Spejderne
Karen Pedersen		Brugsen
Jan Pedersen		Landsbypedel
Ulla Christensen		Løsgænger
Annette Jensen		Løsgænger og SUC 
Karen Margrethe Lynge		Ridelauet og Mosbjerg-Tolne Arkiv
Ulla Pia Lauritsen		Mosbjerg Omegns Borgerf.
Jette Jensen		Kasserer + TMI
Kurt Juul Thomsen		SUC, UBL og Mosbjerg-Tolne Arkiv

Afbud
Ivan Leth			Kommunalbestyrelsen
Knud Mølgaard		Tolne og Omegns Borgerf.
Inger Barkholt Thomsen	Menighedsrådet
Henrik Dybro Christensen	Løsgænger



Ad 1. 	Godkendelse af referat fra 23. januar 2018
Referat godkendt.

Ad 2. 	Godkendelse af dagsorden.
Dagsorden godkendt. Med et punkt mere under punkt 4. Senior/ældre træf 2018.

Ad 3.	Meddelelse fra formand og næstformand.
Der har været afholdt møde i Landsbyforum. Her blev Tove Marquardsen fra Lønstrup, Skallerup, Vennebjerg valgt til formand og Kirsten Walther til næstformand. Næste møde er den 8. maj og der er ansøgningsfrist til vedligeholdelsespuljen d.d. altså den 17. april. Kirsten søger om penge til træbeskyttelse – Det Rekreative Område og bænkene ved brusgen.
Der er generalforsamling i LAG Nord den 24. april på Vrå Bryggeri. Er der nogen der vil med? Annette Jensen tager derud.
Rengøringsdagen den 14. april gik meget godt. Bedre end jeg havde forventet, vi blev 20 i alt små som store. Vi er på den igen til næste år. Her skal vi huske at vi skal have en trailer med. Mange tak til de der kom og deltog.
Årsmødet er den 22. maj og Kirsten venter at hører fra Dorthe Holm fra VHM om hun vil komme og deltage. Emnet er Landbrugsmusset. Hvilke planer har de og hvad tænker vi. Kan vi drage nytte af hinanden?

Ad 4. 	Sager til Orientering

· Vendsyssel Friskole/Børnehus
[bookmark: _GoBack]Her var der ingen repræsentant.

· Opgaver til Landsbypedellen
Er næsten færdig med omklædningsrum til dommer på TMI. Der er lavet bænk til kæmpe bøgen på Bjørnager og springvandet ved brugsen skal gøres klar. Ellers nærmer sæsonen med græsslåning sig. 

· Et aktivt Nærområde
Husk at sende til Knud når der er noget vi skal have på hjemmesiden.

· Julefesten 2017
Mon ikke den har givet et lille overskud.

· Ældre/senior træf 2018
Arbejdsgruppen er godt i gang med planlægningen af dette års træf. Flemming Fiol. Tårs syngepiger og The Irish Waterfalls står for underholdningen.
 
· Sankt Hans fest 2018
Ulla Pia, Ulla Christensen og Annette Jensen sidder i arbejdsgruppen. Kirsten sender hvad hun har med hensyn til planlægning og afvikling. Annette spørger lederen fra Børnehuset om hun vil holde båltalen. 

 
Ad 5. 	Meddelelser fra udvalg og rådsmedlemmer.

Ulla Pia	den 28/4 er arbejdsdag på børnenes jord – kom frisk. Sutternes træ skal findes.
	Borgerforeningen arbejder også på at lave en udflugt sidst på sommeren, så hold øje med opslag.

Kurt	der bliver lagt nyt gulv i arkivet. Det trænger, der søges penge v. kommunen.
	Havelauet på museet mødes første gang i år på onsdag d. 19/4.

Jan	Revyen gik fint. Teaterforeningen har tømt glassalen for deres remedier.

Allan	Spejderhytten har fået en opfriskning uden for. Gruppeturen sidste weekend gik godt. 

Annette	24/9 fra folkeskole til folketing – vi får besøg af Karsten Lauritsen.
	28/5 er der kagens dag i Sindal, 75 kr. pr. voksen og 50 kr. pr. barn. Overskuddet går til børneafdelingen på sygehuset. 
	Er kommet med i bestyrelsen for LAG Nord.
 	
Frank	Vedr. hjertestarter så beholder Marta Yepes pligten med vedligehold – da det er hendes hjertebarn. Der søges flere frivillige til SMS-kæden. Opfordrer til at der er synligt husnr. Ude ved vejen.

Bitten	er på vej rundt i Tolne og omegn for borgerforeningen og arkivet.  

Karen M. 	Rytterlauet er klar til børnefestivallen den 16/6

Jette	TMI skal have særskilt omklædning til dommerne og de er godt i gang med fodbolden.
	Volleyball holder sommerferie og starter igen efter sommerferien.
	Den 29/6 kl. 20.00 er der koncert med Allan Olsen i glasssalen. Billetter kan købes på www.billetlugen.dk

Karen 	Vinaften i Tolne forløb godt.
	Der er generalforsamling på mandag den 23/4 kl. 19.00 i Sognegården, efter generalforsamlingen vil vi hører lidt mere om ”Stakladen” - renoveringen af glassalen ved pavillonen.
	Lørdag den 2/6 er der et arrangement v. brugsen - fællesskabsdag. Kom og få nogle hyggelige timer og noget godt kage.
	Husk Open By Night den 31/8
	Kan det være en ide med et børneloppemarked.

Kirsten	har talt med Randi fra støtteforeningen. Hvis de vil arrangere en julefrokost, så er vi enige om at støtte op om den. 	

Ad 6.	Regnskab
Det går ok.

Ad 7.	Mødekalender
22. maj (årsmøde) kl. 19.00 og 
19. juni kl. 19.00 

Ad 8.	Eventuelt
Tilflyttere – Elmevej, Lille Eskær, Kabbelhede, Mosbjergvej (Gitte og Orlas), i Missionshuset og Dybdalsvej. Er der flere?
Vi skal snart ud igen. 
Er der nogen i Tolne?	



Referat Bitten Petersen og Kirsten Walther



Kommende arrangementer

	Dato
	Begivenhed
	Tid
	Hvor	

	17/5
	Generalforsamling Pavillonens Venner
	19.00
	Tolne skovpavillon

	22/5
	Årsmøde i Landsbyrådet
	19.00
	Sognegården

	2/6
	Fællesskabsdag
	13 – 16
	v. Dagli Brugsen

	16/6
	Børnefestival
	11 - 16
	v. skolen

	22/6
	Coast2coast
	23.00
	Mosbjerg

	23/6
	Sankt Hans
	19.00
	Det Rekreative Område

	29/6
	Allan Olsen koncert
www.billetlugen.dk
	20.00
	Skovpavillonen

	15/7
	Ældre/seniortræf
	11 - 16
	Tolne skovpavillon

	31/8
	Open by Night
	18 - 23
	V. Dagli Brugsen

	24/9
	Fra folkeskole til folketing
	19.00
	Friskolen

